|  |
| --- |
|  |

**MNISTARSTVO UNUTARNJIH POSLOVA**

**POLICIJSKA UPRAVA SISAČKO-MOSLAVAČKA**

**Komisija za provedbu oglasa za prijam u državnu službu na određeno**

**vrijeme radi zamjene duže vrijeme odsutnih službenika**

**u Ministarstvo unutarnjih poslova,**

**Policijsku upravu sisačko-moslavačku**

**objavljuje**

**POZIV NA TESTIRANJE**

kandidatima koji su podnijeli/e pravovremene i potpune prijave te ispunjavaju formalne uvjete iz Oglasa objavljenog dana 24. travnja 2023. godine na web stranicama Ministarstva pravosuđa i uprave i Policijske uprave sisačko-moslavačke te pri Hrvatskom zavodu za zapošljavanje za

**prijam u državnu službu na određeno vrijeme radi zamjene**

**duže vrijeme odsutnih službenika/ca**

u Ministarstvo unutarnjih poslova, Policijsku upravu sisačko-moslavačku na radno mjesto:

Policijska postaja Kutina

* daktilograf u smjeni – 1 izvršitelj/ica.

Testiranje će se održavati **dana 16. svibnja 2023. godine (utorak)** u Policijskoj upravi sisačko-moslavačkoj, Sisak, Ulica Ante Kovačića 10.

**Prva faza testiranja** održati će se s početkom u **8,30 sati,** a **druga faza** testiranja s početkom u **9,30 sati.**

Kandidati koji udovoljavaju uvjetima iz oglasa za pojedino radno mjesto o tome će biti obaviješteni osobno telefonom.

Pravni izvori za pripremu kandidata za testiranje objavljeni su na web stranici Policijske uprave sisačko-moslavačke <https://sisacko-moslavacka-policija.gov.hr/> istovremeno s objavom oglasa.

NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.

1. Po utvrđivanju identiteta kandidata/kinja, isti će biti upućeni u dvoranu gdje će se održavati testiranje.

Prva faza testiranja sastoji se od pisane provjere znanja, a druga faza testiranja od provjere točnosti i brzine pisanja na osobnom računalu.

1. Za prvu fazu testiranja odnosno pisanu provjeru znanja kandidatima/kinjama se dodjeljuje od 0 do 10 bodova, a smatra se da su kandidati/kinje zadovoljili/e na testiranju ako su dobili/e najmanje 5 bodova.
2. U drugu fazu testiranja uputit će se kandidati koji su zadovoljili u prvoj fazi testiranja. Za provjeru točnosti i brzine pisanja na osobnom računalu dodjeljuje se od 0 do 10 bodova te se smatra da su kandidati/kinje zadovoljili u toj fazi testiranja ako su dobili/e najmanje 5 bodova.
3. Za vrijeme testiranja **nije dopušteno:**

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima/kinjama niti na drugi način remetiti

koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja,

a njegov/njezin rezultat Komisija neće priznati niti ocijeniti.

|  |
| --- |
| **NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu oglasa. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.** |

1. Na razgovor (intervju) će se pozvati svi kandidati/kinje koji su zadovoljili u prvoj i drugoj fazi testiranja.

Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje odnosno svakom pojedinom kandidatu/kinji se dodjeljuje određeni broj bodova od 0 do 10.

Razgovori (intervjui) s kandidatima/kinjama održavat će se istog dana, odnosno 16. svibnja 2023. godine, a o točnom terminu održavanja kandidati/kinje će biti pravovremeno obaviješteni.

**Komisija za provedbu oglasa**